Komisijas ziņojums Eiropas Parlamentam un Padomei par Kopienas pasākumu īstenošanu patērētāju aizsardzības politikas atbalstam 2004.–2005. gadā /* COM/2006/0193 galīgā redakcija */





[pic] | EIROPAS KOPIENU KOMISIJA | Briselē, 4.5.2006 COM(2006) 193 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par Kopienas pasākumu īstenošanu patērētāju aizsardzības politikas atbalstam 2004.–2005. gadā SATURS 1. Ievads 3 2. Pasākumi, kas sekmē augstu patērētāju aizsardzības vispārējo līmeni 3 2.1. 1. pasākums – zinātniskās konsultācijas, riska novērtēšana u.c. pasākumi, kas saistīti ar patērētāju veselību/drošību 3 2.2. 2. pasākums – likumdošanas un citu (paš)regulējošo iniciatīvu sagatavošana 4 2.3. 3. pasākums – tādu tirgus norišu uzraudzība un novērtēšana, kas ietekmē patērētāju ekonomiskās un citas intereses 4 2.4. 4. pasākums – tādu datu un informācijas apkopošana un apmaiņa, kas ir patērētāju aizsardzības politikas izveides pamatā un sekmē patērētāju interešu iekļaušanu citās ES politikas jomās 4 3. Pasākumi, lai veicinātu efektīvu patērētāju aizsardzības noteikumu ieviešanu 5 3.1. 5. pasākums – uzraudzības un ieviešanas pasākumu koordinēšana 5 3.2. 7. pasākums – nepārtikas preču un pakalpojumu drošuma uzraudzība un novērtēšana 5 3.3. 8. pasākums – alternatīvu strīdu izšķiršanas sistēmu uzraudzība 6 3.4. 9. pasākums – (vienota rīcība) finansiāls atbalsts valsts iestādēm un bezpeļņas organizācijām, kas veido Kopienas organizāciju tīklu patērētāju atbalstam un informācijas sniegšanai 6 3.5. 10. pasākums – (vienota rīcība) finansiāls atbalsts īpašiem vienotas uzraudzības un ieviešanas pasākumiem 6 4. Pasākumi, kas veicina patērētāju organizāciju pienācīgu iesaistīšanos ES politikā 6 4.1. 13. pasākums – Eiropas reģionālo un valsts līmeņa patērētāju organizāciju darbinieku apmācība un citi rīcībspējas palielināšanas pasākumi 6 4.2. 14. pasākums – informatīvi pasākumi par patērētāju tiesībām 7 4.3. 15. pasākums – patērētāju izglītošana, tostarp jauniem patērētājiem paredzēti pasākumi, un tiešsaistē izmantojamu interaktīvu patērētāju izglītošanas līdzekļu izstrāde 7 4.4. 16. un 17. pasākums – finansiāls atbalsts Eiropas patērētāju organizāciju darbībai 7 5. Pasākumi dažādu mērķu atbalstam 8 5.1. 18. pasākums – finansiāls atbalsts īpašiem Kopienas vai valsts līmeņa projektiem, kas paredzēti patērētāju aizsardzības politikas veicināšanai 8 5.2. 19. pasākums – šīs programmas ietvaros veikto pasākumu novērtējums 8 6. Secinājums 8 K OMISIJAS ZIŅOJUMS EIROPAS PARLAMENTAM UN PADOMEI par Kopienas pasākumu īstenošanu patērētāju aizsardzības politikas atbalstam 2004.–2005. gadā (Dokuments attiecas uz EEZ) 1. IEVADS Ar 2003. gada 8. decembra Lēmumu 20/2004/EK ir izveidota vispārēja sistēma patērētāju aizsardzības politikas atbalstam laikposmā no 2004. līdz 2007. gadam. Ievērojot prasību par starpposma ziņojumu, kas noteikta 13. pantā[1], šajā ziņojumā sniegts pārskats par lēmuma īstenošanu 2004. un 2005. gadā. Ikgadējās saistību apropriācijas (ieskaitot EBTA ieguldījumu) 2004. un 2005. gadā bija EUR 20,6 miljoni (aptuveni EUR 19,5 miljoni darbībai un EUR 1,1 miljons administratīvajiem izdevumiem). Attiecībā uz 2005. gadu arī Bulgārija un Rumānija izpildīja dalības kritērijus un 2005. gada decembrī iemaksāja EUR 157 907. 2004. gadā izmantoti 93 % darbības un 85 % administratīvo apropriāciju, 2005. gadā izmantošanas rādītājs bija aptuveni 97 % attiecībā uz abiem apropriāciju veidiem. Saskaņā ar 2004. gada 31. marta Lēmuma 11. pantu un 2004. gada decembra grozījumiem Komisija pieņēma darba programmu 2004. gadam. Programmu 2005. gadam pieņēma 2005. gada 5. aprīlī un grozīja 2006. gada 17. februārī. Šajā ziņojumā sniegts pārskats par izdevumiem, kas radušies saistībā ar katru 3. pantā minēto mērķi un saistībā ar katru no pasākumiem, kuri norādīti lēmuma pielikumā. Dalībvalstu padomdevēja komiteja sniedza konsultācijas par ikgadējām darba programmām un 9., 10., 16., 17. un 18. pasākuma īstenošanu. 2. PASāKUMI, KAS SEKMē AUGSTU PATēRēTāJU AIZSARDZīBAS VISPāRēJO LīMENI 2.1. 1. pasākums – zinātniskās konsultācijas, riska novērtēšana u.c. pasākumi, kas saistīti ar patērētāju veselību/drošību Aptuveni EUR 280 000 piešķirti Patēriņa preču zinātniskās komitejas un citu zinātnisko komiteju, kas nodarbojas ar patērētāju interešu aizstāvību, sanāksmju rīkošanai 2004. gadā. Šī summa izlietota 137 sanāksmju sasaukšanai, kuru laikā pieņemti 55 ziņojumi un zinātniskie atzinumi. CHEM RISK un CHEM TEST projektu otrajam posmam piešķirti EUR 500 000, jo tie ir daļa no notiekošajiem pasākumiem, kuru mērķis ir apkopot zināšanas par ķīmisko vielu, jo īpaši patēriņa produktu sastāvā esošo, ietekmi uz cilvēku veselību. Papildus tam EUR 41 371 tika izlietoti, lai novērtētu reprotoksisko iedarbību, ko izraisa saskarsme ar ķīmiskiem produktiem. 2.2. 2. pasākums – likumdošanas un citu (paš)regulējošo iniciatīvu sagatavošana Gandrīz EUR 500 000 izlietoti anotēta saraksta/datubāzes izveidei un patērētāju acquis īstenošanas dalībvalstīs salīdzinošajai analīzei, kas ir daļa no sagatavošanās pasākumiem esošās patērētāju aizsardzības tiesību aktu pārskatīšanai. Tas ietver attiecīgās tiesu prakses pārskatīšanu, kā arī acquis trūkumu un vājo vietu noteikšanu, un atlikušo tirdzniecības šķēršļu novēršanu. Rezultāti būs pieejami 2006. gada rudenī. Lai apspriestu dažādus jautājumus, kas saistīti ar Eiropas līgumtiesību vienoto modeli, notika četrpadsmit semināri, kuru kopējās izmaksas bija EUR 358 000. Vēl EUR 40 000 izmantoti, lai līdzfinansētu Apvienotās Karalistes prezidentūras konferenci par šiem jautājumiem. Citām Padomes prezidentūras organizētajām konferencēm par patērētāju aizsardzības politikas aktuālajiem jautājumiem izlietoti EUR 163 000. 2005. gada novembrī Patērētāju aizsardzības politikas tīkla augstas amatpersonas apsprieda patērētāju aizsardzības politikas stratēģijas izvēles 2007. līdz 2013. gadam (EUR 21 000). 2.3. 3. pasākums – tādu tirgus norišu uzraudzība un novērtēšana, kas ietekmē patērētāju ekonomiskās un citas intereses Lai novērtētu patērētāju attieksmi un cerības attiecībā uz pārtikas un nepārtikas produktu etiķetēm un to sniegto informāciju, veikts mērķa grupas pētījums, kas izmaksāja aptuveni EUR 450 000. Lai sagatavotu salīdzinošu cenu aptauju attiecībā uz pakalpojumiem patērētājiem ES valstīs, tika uzsākts pētījums, kas izmaksāja EUR 264 200. Tā mērķis ir izstrādāt metodiku un noteikt svarīgākos pakalpojumus šādiem cenu salīdzinājumiem. Rezultāti būs pieejami 2006. gadā. Aptuveni EUR 2000 izlietoti, lai saņemtu piekļuvi cenu datubāzēm. 2005. gada martā organizēta ideju apmaiņa par patērētājiem nodarītajiem zaudējumiem, kurā piedalījās ekonomikas eksperti (EUR 26 200). 2.4. 4. pasākums – tādu datu un informācijas apkopošana un apmaiņa, kas ir patērētāju aizsardzības politikas izveides pamatā un sekmē patērētāju interešu iekļaušanu citās ES politikas jomās Politikas attīstības atbalstam un tam, lai galvenās ES politikas jomas, kas skar patērētāju intereses, vairāk virzītu uz patērētājiem, veiktas aptaujas patērētāju uztveres un uzskatu noskaidrošanai par finanšu pakalpojumiem, vispārējās nozīmes pakalpojumiem (VNP) un pasažieru tiesībām, kas izmaksājušas aptuveni EUR 2,1miljonu. 2005. gadā aptuveni EUR 440 000 iztērēti atkārtotām mērķa grupu aptaujām par VNP, ņemot vērā šīs jomas attīstību. Pētījumam par patērētāju uzskatiem un rīcību saistībā ar pārrobežu iepirkšanos izlietoti vēl EUR 650 000. Aptuveni EUR 1,25 miljoni izlietoti pētījumam, kas nosaka patērētāju apmierinātību ar īpašiem pakalpojumiem visās ES valstīs, bet EUR 403 000 izlietoti patērētājiem nodarīto zaudējumu izvērtēšanai. Veikta valsts tiesību aktu un tiesu prakses analīze saistībā ar negodīgu komercdarbību jaunajās dalībvalstīs, kas papildina iepriekšējos pētījumus (EUR 90 000). Uzskati par pasažieru tiesībām tiks ņemti vērā, veicot turpmākus pasākumus attiecībā uz pasažieru tiesībām ES transporta politikā. VNP uztvere ir atspoguļota 2005. gada ziņojumā „Komunikāciju tīklu nozares, kas sniedz vispārējas nozīmes pakalpojumus, darbības novērtējums”. Iepriekšējo gadu pētījumu dati apkopoti un publicēti izdevumā „Eiropas patērētāji – fakti un skaitļi” (EUR 56 000). Šis ziņojums un pētījumu rezultāti ir publicēti Eiropas tīmekļa vietnē. 3. PASāKUMI, LAI VEICINāTU EFEKTīVU PATēRēTāJU AIZSARDZīBAS NOTEIKUMU IEVIEšANU 3.1. 5. pasākums – uzraudzības un ieviešanas pasākumu koordinēšana Apmēram EUR 220 000 izlietoti projekta izpētei un prototipa datubāzes un IT sistēmas modeļa izveidei, kas nepieciešama, lai veicinātu Regulas 2006/2004 par sadarbību patērētāju aizsardzības jomā īstenošanu. Rezultāti tika iesniegti dalībvalstīm un 2006. gadā uzsāka sistēmas veidošanu. 3.2. 7. pasākums – nepārtikas preču un pakalpojumu drošuma uzraudzība un novērtēšana Vispārējās produktu drošuma direktīvas īstenošanas atbalsta pasākumu ietvaros veikta salīdzinoša patēriņa preču drošuma novērtēšanas pieeju un metožu uzskaite. Uzskaite tiks pabeigta 2006. gadā; tā ietver patēriņa produktu veselības un drošuma riska novērtēšanas pieejas, ko izmanto uzraudzības un ieviešanas iestādes, kā arī testēšanas un sertifikācijas iestādes ES un EEZ valstīs. Līdzekļi piešķirti arī IT lietojumprogrammas izstrādei, ko ražotāji un izplatītāji izmantos, lai saskaņā ar direktīvu izpildītu saistības, kas paredz ziņošanu par bīstamiem produktiem valsts uzraudzības iestādēm. Pamata lietojumprogrammu pārbaudīs 2006. gada sākumā un paredzēts, ka pilnā mērā to varēs sākt izmantot minētā gada laikā. Semināros ar RAPEX kontaktpersonu piedalīšanos 2004. gada novembrī apsprieda norādījumus brīdināšanai par bīstamiem produktiem. Kopējie izdevumi šajā jomā ir EUR 376 850. Tika veikta valstu pasākumu, kas transponē Direktīvu 2001/95/EK par produktu vispārēju drošumu, un to praktiskās īstenošanas uzskaite un salīdzinoša analīze, kas izmaksāja EUR 200 000. Šie rezultāti kalpos par pamatu transponēšanas salīdzināšanai un ieviešanai 2006. gadā. EUR 207 435 izmaksāja pētījums, lai izstrādātu alternatīvas un izveidotu IT sistēmas prototipu informācijas apmaiņai starp valstu iestādēm, kuras ir daļa no sadarbības tīkla, kas izveidots saskaņā ar direktīvas 10. pantu. Rezultātus iesniedza dalībvalstīm 2005. gada oktobrī, bet turpmākus lēmumus pieņems 2006. gadā. 2005. gada martā konferencē ar dalībvalstu piedalīšanos apsprieda tirgus uzraudzības pasākumu plānošanu (EUR 125 000). Ekspertu tikšanās laikā 2005. gada augustā tika apspriestas alternatīvas, kā uzlabot datubāzi par zaudējumiem (EUR 6000). Pēc tam tika uzsākts projekta pētījums, kura izmaksas ir aptuveni EUR 100 000. Ir uzsākti tehniskie vērtējumi attiecībā uz produktu drošuma standartu attīstību šādiem produktiem: bērniem drošām šķiltavām, vārtiņiem un margām bērnu drošībai (aptuveni EUR 48 000). Vēl EUR 70 000 izlietoti RAPEX informātikas sistēmas tehniskajam atbalstam. 3.3. 8. pasākums – alternatīvu strīdu izšķiršanas sistēmu uzraudzība Ir uzsākta salīdzinoša analīze attiecībā uz ES dalībvalstu, ASV, Kanādas un Austrālijas patērētājiem pieejamajiem tiesiskās aizsardzības līdzekļiem, kas izmaksāja EUR 185 400. 3.4. 9. pasākums – (vienota rīcība) finansiāls atbalsts valsts iestādēm un bezpeļņas organizācijām, kas veido Kopienas organizāciju tīklu patērētāju atbalstam un informācijas sniegšanai Kopā gandrīz EUR 4,7 miljoni 2004. gadā paredzēti patērētāju organizāciju palīdzības tīkliem, kas ir daļa no vienotās rīcības ar valstu iestādēm. Šī summa ietver ieguldījumus EEJ-Net pārejas posmā 15 dalībvalstīs, Norvēģijā un Islandē 2004. gadā (gandrīz EUR 737 000), kā arī integrētā Eiropas patērētāju palīdzības tīkla darbībā 2005. gadā un tā paplašināšanā vēl 6 dalībvalstīs (Čehijā, Polijā, Igaunijā, Lietuvā, Kiprā un Latvijā). 2005. gadā EUR 4 miljoni tika piešķirti palīdzības organizāciju tīklam, tostarp jaunajiem birojiem Maltā un Slovākijā, kā arī IT instrumentu un logo izstrādei. Tīklu apvienošanas rezultātā izveidots vienots, centralizēts patērētāju serviss, kas palīdz risināt pārrobežu iepirkšanās problēmas, un ir optimizētas tā izmaksas. 3.5. 10. pasākums – (vienota rīcība) finansiāls atbalsts īpašiem vienotas uzraudzības un ieviešanas pasākumiem Lai izveidotu jaunu, ar tīmekļa starpniecību izmantojamu Informācijas un sakaru sistēmu tirgus uzraudzībai, 2004. gadā līdzfinansēta Vācijas, Austrijas, Beļģijas, Igaunijas un Luksemburgas iestāžu vienota rīcība EUR 110 000 apmērā. Tās mērķis, cita starpā, ir veicināt produktu drošības testu rezultātu datu ievadi norādot nozares un statistikas datu analīzi. Darbu paredzēts pabeigt līdz 2006. gada beigām. 2005. gadā EUR 1 miljona apmērā līdzfinansēta 15 dalībvalstu vienota rīcība, lai attīstītu labu praksi dažādās tirgus uzraudzības jomās. Kopā ar Itālijas, Vācijas Kipras, Somijas un Francijas iestādēm līdzfinansēts vienots uzraudzības pasākums, ar ko izveido tiešsaistes reģistrācijas sistēmu attiecībā uz negadījumiem un ievainojumiem, ko gūst 0-3 gadus veci bērni, norijot pārtikā nelietojamus priekšmetus (EUR 77 128). Ar šo pasākumu ar nosaukumu „ Susy Safe ” apkopos datus no patērētāju asociācijām un valstu tirgus uzraudzības iestādēm, mēģinās noteikt ievainojumus radījušos produktus, novērtēs sociāli ekonomisko atšķirību ietekmi saistībā ar ievainojumu risku un pievērsīsies patērētāju izglītošanas jautājumiem. Pirmie rezultāti gaidāmi 2007. gada sākumā. 4. PASāKUMI, KAS VEICINA PATēRēTāJU ORGANIZāCIJU PIENāCīGU IESAISTīšANOS ES POLITIKā 4.1. 13. pasākums – Eiropas reģionālo un valsts līmeņa patērētāju organizāciju darbinieku apmācība un citi rīcībspējas palielināšanas pasākumi Patērētāju asociāciju astoņpadsmit apmācības kursiem 2004. un 2005. gadā iztērēti aptuveni EUR 1,3 miljoni. Vairāk kā 400 šo iestāžu darbinieku, no kuriem 50 % ir no jaunajām dalībvalstīm, Rumānijas un Bulgārijas, piedalījās apmācībās par vadību, lobēšanu un EK likumdošanu. Dalībnieki bija ļoti apmierināti ar apmācības kursiem, kā to pierādīja pēc apmācībām veiktās aptaujas. Šīs apmācības nodrošina jauno dalībvalstu īpašo nepieciešamību pēc darbinieku rīcībspējas paaugstināšanas un prasmju pilnveidošanas. 2004. gadā tika organizēti semināri patērētāju asociāciju ekspertiem attiecībā uz ķīmiskajām vielām patēriņa produktos un produktu drošības uzraudzību (EUR 87 500). 4.2. 14. pasākums – informatīvi pasākumi par patērētāju tiesībām Gandrīz EUR 2 miljoni iztērēti informatīvai kampaņai par patērētāju tiesībām un patērētāju asociāciju atbalstu Polijā, ko 2005. gada maijā Varšavā uzsāka komisāre Danuta Huebner. Polijas patērētāju asociācija ziņoja par ievērojamu piekritēju skaita un patērētāju jautājumu pieaugumu. 2005. gadā EUR 2 miljoni piešķirti līdzīgu kampaņu uzsākšanai Čehijā, Slovākijā un Slovēnijā. Aptuveni EUR 130 000 paredzēti pētījumiem, kas izvērtē šo kampaņu ietekmi. Vēl EUR 126 000 piešķirti Eiropas tīmekļa vietnes lappušu, kas skar patērētāju jautājumus, uzturēšanai un atjaunošanai. EUR 25 000 iztērēti Patērētāju aizsardzības politikas stratēģijas atkārtotai iespiešanai, pētījuma par patērētāju viedokli attiecībā uz vispārējas nozīmes pakalpojumiem iespiešanai, kā arī publikāciju glabāšanai, izplatīšanai un ilustrēšanai. EUR 50 000 iztērēti brošūras par jauniem noteikumiem attiecībā uz negodīgu komercdarbību publicēšanai. 4.3. 15. pasākums – patērētāju izglītošana, tostarp jauniem patērētājiem paredzēti pasākumi, un tiešsaistē izmantojamu interaktīvu patērētāju izglītošanas līdzekļu izstrāde 2004. un 2005. gadā EUR 3,2 miljoni iztērēti Eiropas patērētāja dienasgrāmatas otrajam un trešajam izdevumam, kuras mērķauditorija ir jauni patērētāji vecumā no 16 līdz 18 gadiem. 2005./2006. gada izdevums izdots un izplatīts 940 000 tirāžā. Valsts un reģionālās iestādes piedalās dienasgrāmatas trešā izdevuma (2005./2006. gads) finansēšanā, tā tirāža paredzēta vairāk kā miljonam jauniešu. Pirmo gadu dienasgrāmatas rezultātu novērtējums, kas veikts 2005. gadā, lielākoties bija pozitīvs. Gandrīz EUR 400 000 izlietoti 2005. gadā izstrādāto, ES 15 dalībvalstīm un jaunajām dalībvalstīm paredzēto, tīmeklī bāzēto pieaugušo patērētāju izglītošanas instrumentu pielāgošanai un ekspertu sanāksmēm par šo jautājumu. Aptuveni EUR 50 000 piešķirti, lai izvērtētu nepieciešamību izveidot Eiropas Integrētā maģistra grāda programmu patērētāju jautājumos. 4.4. 16. un 17. pasākums – finansiāls atbalsts Eiropas patērētāju organizāciju darbībai Subsīdijas pamatdarbības izmaksu segšanai piešķirtas Eiropas Asociācijai, kas koordinē patērētāju pārstāvību standartizācijas jautājumos ( ANEC , aptuveni EUR 1,2 miljoni 2004. gadā, EUR 1,3 miljoni 2005. gadā) un Eiropas Patērētāju organizācijai ( BEUC aptuveni EUR 1,2 miljoni 2004. gadā, EUR 1,25 miljoni 2005. gadā). Salīdzinot ar iepriekšējiem gadiem subsīdijas tika palielinātas, lai īstenotu jauno dalībvalstu patērētāju asociāciju integrāciju ES līmenī. 5. PASāKUMI DAžāDU MēRķU ATBALSTAM 5.1. 18. pasākums – finansiāls atbalsts īpašiem Kopienas vai valsts līmeņa projektiem, kas paredzēti patērētāju aizsardzības politikas veicināšanai Pēc 2004. gada uzaicinājuma iesniegt priekšlikumus līdzfinansēti pavisam 15 īpaši projekti par kopējo summu apmēram EUR 2,3 miljoni. Galvenokārt finansējumu saņēma valstu patērētāju organizācijas un citas NVO. Pieci projekti saņēma 75 % līdzfinansējumu, kas bija paredzēts tikai jaunajām dalībvalstīm. 2005. gada uzaicinājumā iesniegt priekšlikumus bija stingrākas prasības attiecībā uz pārrobežu sadarbību un īpaša uzmanība bija pievērsta rezultātu izplatīšanai. Līdzfinansēšanai izvēlēti četri projekti, kuru finansējuma summa kopā ir EUR 2,35 miljoni. Divu projektu galvenais uzdevums ir jauno dalībvalstu patērētāju asociāciju rīcībspējas palielināšana. Līgumi tiks parakstīti pēc detalizētu budžeta pārbaužu beigām un galīgā budžeta apstiprināšanas. Lēmumu par finansējuma piešķiršanu pieņēma trīs mēnešu laikā pēc iesniegšanas termiņa beigām un finansēto projektu sarakstu publicēja Eiropas tīmekļa vietnē. Lai veicinātu sadarbību un meklētu partnerus tika izveidots forums tīmeklī. Izrādījās, ka tas ir noderīgs instruments tādu jautājumu atbildēšanai, kuriem nepieciešams visiem pieejams skaidrojums, bet sadarbības partneru meklēšanā rezultātu nebija. Projekta pielietojuma novērtēšanas ārējās izmaksas bija EUR 6000. Ņemot vērā Patērētāju organizāciju sanāksmes ieteikumus, 2005. gada februārī Eiropas Patērētāju padomdevēju grupas īpaša darba grupa rīkoja sanāksmi un apsprieda iespējas uzlabot īpašus projektus (EUR 4000) . 5.2. 19. pasākums – šīs programmas ietvaros veikto pasākumu novērtējums Lai izvērtētu CLAB datubāzi par negodīgiem līguma nosacījumiem, iztērēti EUR 149 730. Izvērtēšanas rezultāti rada šaubas par datubāzes darbības rentabilitāti un efektivitāti. Turpmāki izdevumi saistībā ar CLAB nav plānoti. Aptuveni EUR 85 000 iztērēti, lai izvērtētu Eiropas patērētāju organizācijām piešķirtās subsīdijas laikposmā no 2000. līdz 2003. gadam. Rezultāti būs pieejami 2006. gadā. 2005. gadā EUR 230 000 iztērēti rezultātu izvērtēšanai attiecībā uz Eiropas patērētāja dienasgrāmatu un ES Patērētāju aizsardzības politikas stratēģiju attiecībā uz valstu patērētāju aizsardzības politiku no 2002. līdz 2006. gadam. Netika finansēti pasākumi, kas minēti 6., 11. un 12. punktā. 6. SECINāJUMS Lēmuma 20/204/EK mērķis ir finanšu izmantojums tieši patērētāju aizsardzības politikas mērķiem. Pasākumiem, kas papildina zināšanu bāzi attiecībā uz politikas veidošanu, ir arvien lielāka nozīme finansēto pasākumu starpā, un lielā mērā šos pasākumus izmanto, lai atbalstītu patērētāju interešu integrāciju citās ES politikas jomās. Ir uzsāktas jaunas dalībvalstu vienotas rīcības, īpaši tirgus uzraudzības jomā. Eiropas patērētāju palīdzības centru apvienošana optimizēja izmaksas un to darbība dalībvalstu vienotas rīcības ietvaros nodrošina stabilāku finansējumu. Ir uzsāktas jaunas iniciatīvas patērētāju informēšanas un izglītošanas jomā un īpaši daudz enerģijas veltīts, lai veicinātu augstākas kvalitātes īpašu projektu lietojumprogrammu izstrādi. Augstākās prioritātes statuss piešķirts instrumentiem, kas atbalsta valstu patērētāju organizācijas, piemēram, rīcībspēju paaugstinošiem pasākumiem. Šajā stadijā ir pāragri vērtēt lielāko daļu jaunās pieredzes, jo tās rezultāti būs pieejami tikai nākamo divu gadu laikā. [1] Praktisku apsvērumu dēļ šo ziņojumu tika nolemts iesniegt pēc 2005. gada budžeta izpildes pabeigšanas, lai sniegtu ziņojumu par budžeta izpildi 2004. un 2005. gadā.